Rolls-Royce Phantom (2003)

:*Погледајте и [[Rolls-Royce Phantom]] за други модели со исто име*

**Ролс-Ројс Фантом**  — ултралуксузен автомобил од Rolls-Royce, подружница на БМВ, во Велика Британија. Пуштен е во продажба во 2003 г. и е првиот модел на Ролс-Ројс во сопственост на БМВ.

## Особености
Има 6,75&nbsp;литарски, 48-вентилски, V12 мотор кој дава 453&nbsp;КС (338&nbsp;kW) и 720&nbsp;N·m) момент на сила. Моторот е изведен од постоечкиот V12 мотор на BMW.

Автомобилот е висок 1,63&nbsp;м, широк 1,99&nbsp;m и долг 5,83&nbsp;м, и тежи 2485&nbsp;кг. Каросеријата е направена од алуминиумски костур, а возилото има забрзување од 100 км/ч за 5.7&nbsp;сек. Има шестбрзински автоматски менувач и двојнојадечна амортизација.

Во март 2005 g. е претставен Фантом со продолжено оскино растојание на Женевскиот автосаем, кој е за 250 мм подолг од стандардниот.

Од 2007 во производство е кабриолетот Фантом Drophead Coupé.

## Дизајн
BMW вложиле многу напори за да го различат од нивните возила. Иако 15% од елементите ова возило ги дели со други BMW возила (како BMW Серија 7), Фантом ги има задржано традиционалните особини на Ролс-Ројс.

Намерата била возилото да не изгледа само како уште еден автомобил од BMW. Кога Мерцедес-Бенц го лансирале нивниот Maybach, тие биле критикувани за произведување на „ултимативен Mercedes“ наместо автомобил од засебна марка. Автомобилот делел многу елементи со и изгледал како поевтиниот седан од S-класата. БМВ од ова извлекле поука, продавајќи го Фантом во посебни салони, додека салонот на Maybach во Лондон истот ака продава и наједноставни модели на Mercedes.

Алуминиумскиот костур се прави во BMW фабрика во Динголфинг, Германија а V12 моторот во Минхен. Крајното склопување, како и сета кожа и дрвенарија, по желбите на секој поединечен купувач се прават во погон во Гудвуд, Западен Сасекс, Англија. Во погонот има само два робота за бојадисување; сѐ друго се прави рачно, во согласност со традицијата на Rolls-Royce.

## Новитети
* Наместо обртомер, авцтомобилот има сказалка за *резерва на моќ* која покажува уште колку од силата на автомобилот му преостанува на возачот.
* Задните врати имаат шарки назад, стил пошто наречен *[[самоубиствена врата|самоубиствени врати]]*, но нарелен 'кочиска врата' од Rolls-Royce. Вратите се затвораат на стисок на копче со помош на хидраулика. Електронски се заклучуваат за да се избегне случајно отворање на вратите додека се вози.
* Задните врати во себе носат чадори кои отскокнуваат од лежиштата. Во лежиштата има пропелери за ладење кои ја острануваат влагата кога чадорите стојат внатре.
* Духот на Екстазата (знакот напред) има механизам за автоматско електронско вовлекување против кражба и за безбедноста на пешаците во случај на несреќа. Истото се вовлекува и однатре на копче.
* Логата 'RR' на раткапните имаат посебни лежишта за да можат секогаш да бидат исправени додека тркалата се вртат.

Image:RollsRoycePhantom7.JPG
Image:RR Phantom offen 2.jpg
Image:RollsRoycePhantom4.JPG
Image:Rolls Royce Phantom interior.jpg


## Продажба

* BMW имаат поставено животна производна граница на 10.000 примероци на Фантом.
* Основната цена е £250,000 во Обединетото Кралство и $340,000 во САД.
* Во јули 2006, Rolls-Royce направиле ограничено издание од 25 автомобили наречено *Фантом Блек* http://www.sybarites.org/2006/07/07/new-limited-edition-rolls-royce-phantom-black/ 

## Наводи

## Надворешни врски
* Официјален портал 

Phantom (2003)
Категорија:БМВ возила
Категорија:Луксузни автомобили
Категорија:Луксузни возила
Категорија:Престижни возила
Категорија:Автомобили од 2000-тите